**เทศบาลตำบลห้วยยอด ผ่านการตรวจประเมินประสิทธิภาพของอปท. (LPA) ประจำปี 2565 ด้านการบริหารงานบุคคลและกิจการสภา ได้คะแนนสูงสุด 93.33%**

นายธวัชชัย วรพงศ์พัฒน์ นายกเทศมนตรีตำบลห้วยยอด กล่าวว่า ตามที่คณะกรรมการตรวจประเมินประสิทธิภาพองค์กรปกครองส่วนท้องถิ่น (Local Performance Assessment :LPA) ประจำปี 2565 ซึ่งมีนางเพ็ญนภา สังยวน ท้องถิ่นอำเภอสิเกา เป็นหัวหน้าทีมประเมินประสิทธิภาพ องค์กรปกครองส่วนท้องถิ่น ทีม 2 ซึ่งรับผิดชอบพื้นที่อำเภอห้วยยอด และอำเภอรัษฎา พร้อมด้วยนายอลงกรณ์ ไชยเสนีย์ ปลัดองค์การบริหารส่วนตำบลควนปริง นายชัยยุทธ์ แกล้วทนงค์ นักส่งเสริมการปกครองท้องถิ่นชำนาญการ และนางสุวรรณี กุญชรินทร์ เจ้าพนักงานส่งเสริมการปกครองท้องถิ่นชำนาญงาน เป็นคณะทำงาน ซึ่งคณะทำงานฯได้ตรวจประเมินฯ ตามหลักเกณฑ์ชี้วัดมาตรฐานประสิทธิภาพขององค์กรปกครองส่วนท้องถิ่น 5 ด้าน ประกอบด้วย

1 ด้านการบริหารจัดการ

2 ด้านการบริหารบุคคลและกิจการสภา

3 ด้านการบริหารงานการเงินและการคลัง

4 ด้านการบริการสาธารณะ

5ด้านธรรมาภิบาล

สำหรับผลการตรวจประเมินประสิทธิภาพองค์กรปกครองส่วนท้องถิ่น (Local Performance Assessment :LPA) ประจำปี 2565 มีคะแนนรวม 640 คะแนน ปรากฏว่าเทศบาลฯได้รับคะแนนรวม 538 คะแนน คิดเป็นร้อยละ 84.06 โดยด้านการบริหารจัดการ ได้ 62 คะแนน จากคะแนนเต็ม 70 คะแนน คิดเป็นร้อยละ 88.57

ด้านการบริหารงานบุคคลและกิจการสภา ได้คะแนน 84 คะแนน จากคะแนนเต็ม 90 คะแนน คิดเป็นร้อยละ 93.33 ด้านการบริหารงานการเงินและการคลัง ได้คะแนน 119 คะแนนจากคะแนนเต็ม 150 คะแนน คิดเป็นร้อยละ 79.33 ด้านการบริการสาธารณะ ได้คะแนน 231 คะแนน จากคะแนนเต็ม 280 คะแนน คิดเป็นร้อยละ 82.50 และด้านธรรมาภิบาล ได้คะแนน 42 คะแนน จากคะแนนเต็ม 50 คะแนน คิดเป็นร้อยละ 84

ทั้งนี้ ภายหลังการตรวจประเมินประสิทธิภาพองค์กรปกครองส่วนท้องถิ่น (Local Performance Assessment :LPA) แล้วเสร็จ นายสุธรรม เหมไพบูลย์ ปลัดเทศบาลตำบลห้วยยอด ได้ร่วมลงนามในบันทึกสรุปผลการตรวจประเมินประสิทธิภาพขององค์กรปกครองส่วนท้องถิ่น ร่วมกับคณะกรรมการเพื่อเป็นหลักฐานและใช้เป็นเอกสารประกอบการตรวจประเมินประสิทธิภาพองค์กรปกครองส่วนท้องถิ่นประจำปี 2565 อีกด้วย

พิมมาส จันทร์ผ่อง/นักประชาสัมพันธ์ชำนาญการ/ข่าว